## El Consell concedix 107 condecoracions al mèrit policial, reconeixements a la trajectòria policial i distincions honorífiques de la Generalitat

*** Enguany s’entregaran 19 condecoracions d'or i 66 de plata al mèrit policial, així com un guardó de bronze al servici policial
* La finalitat d’estos guardons és reconéixer i premiar públicament les actuacions de la Unitat del Cos Nacional de Policia adscrita a la Comunitat Valenciana i les de persones o institucions que destaquen per la seua col·laboració amb esta**

El Consell ha aprovat la concessió de 107 condecoracions al mèrit policial, diplomes de reconeixement a la trajectòria policial i distincions honorífiques a persones i entitats que han destacat per la seua col·laboració amb la Unitat del Cos Nacional de Policia adscrita a la Comunitat Valenciana.

En concret, en esta edició es concediran 19 condecoracions d’or al mèrit policial; 66 condecoracions de plata al mèrit policial; una condecoració de bronze al servici policial; 16 diplomes de reconeixement a la trajectòria policial, i cinc distincions honorífiques de la Generalitat.

La finalitat d’estos guardons és reconéixer i premiar públicament les actuacions de la Unitat del Cos Nacional de Policia adscrita a la Comunitat Valenciana i les de persones o institucions que destaquen per la seua col·laboració amb esta.

Totes estes condecoracions, els diplomes i les distincions que ha aprovat el Consell tenen caràcter vitalici i no porten aparellada pensió o recompensa econòmica per part de la Generalitat.

Els guardons estan regulats pel decret 78/2014, en què s’establixen els requisits per a atorgar condecoracions d’or, plata, bronze amb distintiu blau i bronze, diploma de reconeixement i distinció honorífica.

Fecha: 05/08/2025